Ο Ρούμπεν Σεμέδο ήρθε ώς μεταγραφή απο την Βιγιαρεάλ ενώ την προηγούμενη σεζόν αγωνιζόταν ώς δανεικός στην Ρίο Άβε. Ο 25χρονος Πορτογάλος έρχεται να ενισχύσει το κέντρο της άμυνας του Ολυμπιακού μετά απο μια σεζόν με 26 συμμετοχές/2 γκολ σε δύο διαφορετικές ομάδες.

Με ύψος 1,89 μ. , δυνατό κορμό και χρήση του δεξιού ποδιού έχει αγωνιστεί τόσο σε αμυντική τετράδα όσο και τριάδα. Η εμπιστοσύνη στον ευατό του και η αποφασιστικότητα συγκαταλέγονται στα θετικά των ψυχικών χαρακτηριστικών του, όμως η προβληματική εξωγηπεδική ζωή δεν μπορεί να περάσει απαρατήρητη.

Στην φάση επίθεσης πασάρει με αρκετή ασφάλεια και χωρίς υπερβολές (κάτι που δείχνουν και τα ποσοστά του). “Διαβάζει” την αντίπαλη αμυντική γραμμή και επιχειρεί (όχι συχνά) μακρινές μεταβιβάσεις ενώ σπανιότερα αναζητά το κάθετο παιχνίδι. Όταν του δοθεί η ευκαιρία θα πάρει μέτρα στο γήπεδο με την μπάλα στα πόδια.

Στην φάση άμυνας παρατηρούμε έναν αμυντικό με καλή πρόβλεψη της φάσης και αποτελεσματική επέμβαση. Αφήνει την θέση του για να πιέσει τον κάτοχο της μπάλας που έχει πλάτη την εστία, κάτι που κρύβει κινδύνους με ποιοτικούς αντιπάλους. Η τοποθέτηση του εντός περιοχής σε πλαγιοκόπηση ή σε στατικές φάσεις του αντιπάλου είναι σωστή αλλά εμφανίζει αδυναμία στην τοποθέτηση σώματος που θα του επιτρέψει α) να δει κινήσεις στην πλάτη του και β) να έχει καλύτερη αμυντική απομάκρυνση (ύψος και χώρος).

Στις επιθετικές στατικές φάσεις δείχνει να είναι σημείο αναφοράς για την ομάδα του καθώς διεκδικεί την πρώτη κεφαλιά που δίνει ασσίστ ή απειλεί.

Συμμετοχές και παραγωγικότητα

Το repress.gr σας παρουσιάζει με την βοήθεια βίντεο και σχολιασμού τον Ρούμπεν Σεμέδο.